494.300

Lescha davart la promoziun da la cultura (LPC)

dals 15-02-2017 (versiun dals 01-01-2018)

Il cussegl grond dal chantun Grischun1),

sa basond sin l'art. 90 e sin l'art. 31 al. 1 da la constituziun chantunala2), suenter avair gì invista da la missiva da la regenza dals 17 d'october 20163),

concluda:

1. Disposiziuns generalas

Object ed intent

Art.  1 1 Questa lescha regla la promoziun, l'intermediaziun e la perscrutaziun da la cultura.

2 Ella   ha   l'intent   da   promover   la   lavur   culturala,   la   participaziun   a   la   cultura, l'educaziun musicala ordaifer la scola ed ils fatgs da museum e da biblioteca sco er da garantir cundiziuns generalas correspundentas.

Finamiras

Art.  2 1 Las finamiras da questa lescha èn:

a)

b)

da promover la diversitad culturala e linguistica en l'entir chantun;

da sustegnair la cultura d'amatur e la cultura populara sco er la lavur culturala professiunala en las differentas spartas;

da laschar sa participar e prender part tut las gruppas da la populaziun a la vita culturala;

da sustegnair la perscrutaziun, l'intermediaziun e la tgira dal patrimoni cultural e da la cultura contemporana;

da facilitar il barat cultural;

da garantir l'attractivitad culturala dal chantun.

c)

d)

e)

f)

1) PCG 2016/2017, 677 2) DG 110.100 3) pagina 621 * tabellas da las modificaziuns a la fin dal relasch

1

494.300

Collavuraziun e cumpetenza

Art.  3 1 Il chantun, las regiuns e las vischnancas promovan cuminaivlamain la vita culturala en il rom da lur cumpetenza.

Libertad ed independenza

Art.  4 1 Il chantun, las regiuns e las vischnancas respectan la libertad e l'independenza da la lavur e da la vita culturala.

Concept per promover la cultura

Art.  5 1 Sin dumonda da la regenza relascha il cussegl grond mintga 4 onns in concept cumplessiv davart la promoziun da la cultura en il chantun.

2. Instituziuns culturalas chantunalas

Museums chantunals

Art.  6 1 Il   chantun   maina   il   museum   da   la   natira   dal   Grischun,   il   museum   retic   ed   il museum d'art dal Grischun e sa participescha – en il rom da las relaziuns giuridicas existentas – a las collecziuns da quels.

Ulteriuras instituziuns chantunalas

Art.  7 1 Il   chantun   maina   la   biblioteca   chantunala   dal   Grischun   e   l'archiv   dal   stadi   dal Grischun.

2 En   il   rom   da   las   cumpetenzas   finanzialas   po   el   installar   u   surpigliar   ulteriuras instituziuns culturalas ubain sa participar a quellas, sche quai è en l'interess public.

3. Promoziun chantunala da la cultura

Secturs da promoziun

Art.  8 1 La promoziun da la cultura cumpiglia en spezial:

a)

ils secturs dals arts sco la musica ed il chant, la litteratura, il teater, il saut, l'art applitgà e figurativ, la cultura architectonica, la concepziun ed il design sco er la fotografia ed il film e projects interdisciplinars;

la lavur culturala professiunala;

ils secturs da la cultura d'amatur e da la cultura populara;

la perscrutaziun scientifica sco er l'intermediaziun dal spazi cultural e da viver dal Grischun.

b)

c)

d)

2

494.300

Premissas generalas

Art.  9 1 Il chantun promova la lavur culturala en il Grischun u tala che ha ina relaziun speziala cun il Grischun.

2 La promoziun chantunala da la cultura è per regla subsidiara envers pajaments da contribuziuns da persunas privatas, d'instituziuns, da corporaziuns da dretg public, da   vischnancas   e   da   regiuns.   Las   parts   che   survegnan   contribuziuns   furneschan atgnas prestaziuns pretendiblas.

3 Il   chantun   na   sustegna   betg   projects   u   instituziuns   culturalas   che   lavuran   en emprima lingia cun finamiras da rendita u che n'èn betg accessiblas al public.

Criteris

Art.  10 1 Il chantun promova la lavur culturala tenor criteris da qualitad. Supplementarmain resguarda el particularmain:

a)

b)

l'impurtanza da quella per il Grischun;

l'accessibladad   per   uschè   bleras   persunas   sco   pussaivel   per   sa   participar activamain u per avair part passivamain.

Art.  11 1 Il chantun po pajar contribuziuns unicas a projects u cumprar ovras.

Contribuziuns unicas e cumpras

Art.  12 Contribuziuns periodicas e cunvegnas da prestaziun 1 Il chantun paja contribuziuns periodicas annualas a tschertas instituziuns culturalas d'impurtanza surregiunala.

2 Per quest intent vegnan per regla fatgas cunvegnas da prestaziun.

Programs d'accent e curs professiunals culturals

Art.  13 1 Il   chantun   po   pajar   contribuziuns   a   programs   d'accent   per   meglierar   la   lavur culturala e l'intermediaziun da la cultura.

2 El po sustegnair curs professiunals d'organisaziuns da tetg culturalas chantunalas cun   contribuziuns   fin   a   50   pertschient   dals   custs   imputabels,   en   spezial   per   ils secturs dal teater, da la musica e dal chant, dals fatgs da biblioteca, d'archiv da cultura e da museum.

Projects scientifics

Art.  14 1 Il chantun sustegna projects scientifics per perscrutar e per intermediar il spazi cultural e da viver dal Grischun.

3

494.300

4. Concurrenzas e premis

Concurrenzas

Art.  15 1 Per promover la lavur culturala professiunala organisescha il chantun concurrenzas per surdar stipendis u contribuziuns ad ovras.

Premis

Art.  16 1 Per prestaziuns excellentas culturalas u scientificas surdat la regenza mintga onn il premi grischun da cultura.

2 Ella surdat mintga onn premis da renconuschientscha e da promoziun.

3 Ella fixescha l'autezza dals premis.

5. Promoziun da la cultura tras las vischnancas

Cumpetenza

Art.  17 1 Las vischnancas u lur mandatarias mainan scolas da chant e da musica.

2 Ellas segireschan bains culturals d'impurtanza regiunala e rendan quels accessibels en ina moda e maniera adattada.

3 Ellas promovan ina purschida adequata da bibliotecas e da mediatecas.

Prescripziuns per scolas da chant e da musica

Art.  18 1 La regenza fa prescripziuns per la gestiun e per la qualitad da las scolas da chant e da musica. Il giudicament da las singulas scolas po vegnir delegà a terzas persunas.

2 La salarisaziun minimala ed il dumber da las unitads d'instrucziun per in pensum cumplain sa drizzan tenor las prescripziuns per persunas d'instrucziun en la scola primara da la lescha da scola.

Contribuziuns a scolas da chant e da musica

Art.  19 1 Il dretg da survegnir contribuziuns han scolas da chant e da musica che vegnan manadas da las vischnancas u da lur mandatarias.

2 La   contribuziun   chantunala   a   las   vischnancas   importa 30   pertschient   dals   custs imputabels per uffants e per giuvens creschids fin ch'els han cumplenì il 20avel onn da   vegliadetgna.   Las   contribuziuns   dals   geniturs   sa   drizzan   tenor   la   situaziun economica dals geniturs u d'autras persunas cun obligaziuns da mantegniment.

3 Ils   custs   imputabels   per   unitads   d'instrucziun   che   han   il   dretg   da   survegnir contribuziuns   vegnan   calculads   tenor   la   media   da   la   tariffa   da   salarisaziun   d'ina persuna d'instrucziun da la scola primara plus in supplement procentual per ils custs accessorics.

4

494.300

Contribuziuns per acquisiziuns da medias

Art.  20 1 Il chantun po pajar contribuziuns fin a 40 pertschient dals custs ad acquisiziuns da medias   da   bibliotecas   publicas   e   da   mediatecas   che   n'han   betg   ina   finamira   da rendita.

Contribuziuns ad instituziuns culturalas regiunalas

Art.  21 1 Ad   instituziuns   culturalas   regiunalas,   en   spezial   a   museums,   a   posts   per   la promoziun   da   la   cultura   ed   ad   archivs   da   cultura   regiunals,   paja   il   chantun contribuziuns.

2 Cun resalva da disposiziuns divergentas importan las contribuziuns maximalmain 25 pertschient dals custs imputabels.

6. Cumissiun da cultura

Cumposiziun

Art.  22 1 La   regenza   elegia   ina   cumissiun   da   cultura   consultativa   che   sa   cumpona   da spezialistas e spezialists da differents secturs da la cultura e da la scienza e che appartegnan als differents circuls linguistics.

7. Finanziaziun

Finanziaziun da la promoziun chantunala da la cultura Art.  23 1 En il rom dal preventiv fixescha il cussegl grond mintga onn ils credits or dals meds publics generals.

2 Per mesiras da promoziun betg periodicas che na suttastattan betg ad in'obligaziun legala e ch'èn limitadas en quai che concerna il temp stattan a disposiziun – tenor la lescha da finanzas – meds finanzials da la finanziaziun speziala "lottaria naziunala".

3 I   n'exista   da   princip   nagin   dretg   legal   ch'i   vegnian   pajadas   contribuziuns.

Excepziuns furman ils artitgels 19 e 20.

Lavur culturala d'uffants e da giuvenils

Art.  24 1 Per promover projects ed occurrenzas en il sectur da la lavur culturala d'uffants e da giuvenils sco er per promover l'access d'uffants e da giuvenils a la cultura vegnan budgetads meds finanzials separads.

5

494.300

Tabella da las modificaziuns - tenor conclus

Conclus 15-02-2017

Entrada en vigur 01-01-2018

Element relasch

Modificaziun emprima versiun

Publicaziun en la CUL 2017-041

6

494.300

Tabella da las modificaziuns - tenor element

Element relasch

Conclus 15-02-2017

Entrada en vigur 01-01-2018

Modificaziun emprima versiun

Publicaziun en la CUL 2017-041

7